alexandrainst/scandi-wiki huggingface dataset:
Tartarus Dorsa

Tartarus Dorsa er eit område med kvasse fjelleggar aust i Tombaugh Regio på dvergplaneten Pluto. Eggane har typisk  eit vertikalt relieff på 550 meter og ligg mellom 3 og 5 kilometer frå kvarandre.

Per mars 2016 er det uvisst kva eggane er laga av, men spektroskopi syner fyrst og fremst spor av metan og dessutan litt vatn. Det er derimot uvisst om frose metan er solid nok ved temperaturane som finst på Pluto til å kunna halda oppe slike strukturar over lengre tid.

Kjelder 
 Pluto’s ‘Snakeskin’ Terrain: Cradle of the Solar System? - Orkan Umurhan for NASA

Pluto
Salegy

Salegy (uttalt ) er ein populær musikksjanger frå Madagaskar. Moderne salegy er den gassiske musikktypen som har oppnådd størst suksess på den internasjonale marknaden, og er rekna som eit symbol på øya. Musikkstilen er utbreidd på festar, klubbar, framsyningar og dansetilstellingar over heile øya.

Salegy har utspring frå folkemusikk i dei nordvestlege kystområda av Madagaskar. Eusèbe Jaojoby, ein sakalavasongar frå Antsiranana, var ein hovudperson i utviklinga av stilen og er vidt kjend som «Kongen av Salegy».       
Nyare artistar som har bidrege til å spreia stilen er Ninie Doniah, Vaiavy Chila og Dr. J.B. and the Jaguars.

Dagens elektriske musikkform stammar frå tradisjonell akustisk musikk frå områda rundt Mahajanga og Antsiranana på 1950-talet. Stilen er funky og energisk, dominert av elektrisk gitar, verkeleg eller synthesizer-trekkspel, elektrisk bassgitar, drivande perkusjon som vanlegvis omfattar tromesett,  djembe og shaker. Stilen er vidare kjenneteikna av ein polyfonisk vekselsong og synkopert, rask polyrytme med eit særskild trommemønster i 6/8 eller 12/4 takt med betoning på det 3. eller 7. slaget. Melodien og harmoniane er ofte i a-moll.

Ein av musikktypane salegy kan førast tilbake til er antsa, ei rituell musikkform framført av  betsimisaraka+ og tsimihetyfolk. I tillegg til likskapar i tempo, vokalstil og tendens til å gå i moll (til motsetnad frå høglandsmusikken) har både salegy og anstsa ein midtdel kalla folaka ('broten') der songarane oppfordrar til meir energisk dansing, og der både songarar og publikum kan innleia intrikat polyrytmisk klapping i takt med musikken.

Artistar
Anziza Salema
Arsène Félix
Dr. J.B. and the Jaguars
Fenoamby
Eusèbe Jaojoby
Fredy de Majunga
Gérard Tsapalôko
IO Anay
Jaojoby Junior
Joacin-tapaka
Lazard
Mily Clément
Mister Rotsirotsy
Ninie Doniah
Paskaal Japhet
Tianjama
Vaiavy Chila
Wawa

Kjelder

Denne artikkelen bygger på «Salegy» frå ,  den 12. mars 2016.

Bakgrunnsstoff
 Definisjon ved afrisson.com

Madagassisk musikk
Afrikansk popmusikk
Madagassisk kultur
Antsiranana

Antsiranana (kjend som Diégo-Suarez fram til 1975) er ein by heilt i nord på Madagaskar.
Han ligg ved Antsiranana-bukta, ein av dei største djupvasshamnene i Indiahavet.
Antsiranana er regionshovudstad for Diana-regionen. Han hadde eit berekna folketal på 115 015 i 2013.

Bukta og byen hadde tidlegare namnet Diego Suarez etter Diogo Soares, ein portugisisk sjøfarar som kom hit i 1543.

I 1880-åra ønskte Frankrike å overta området som ein kolstasjon for dampskip. Etter den første fransk-gassiske krigen, den 17. desember 1885, skreiv dronning Ranavalona III under på ein avtale som gav Frankrike protektorat over bukta, området rundt og øyane Nosy-Be og Ste. Marie de Madagascar.

Kolonien blei teken inn i den franske kolonien Madagaskar i 1896. Etter at Madagaskar fekk sjølvstende i 1960 fortsette Frankrike å bruka byen som militærbase fram til den sosialistiske revolusjonen i landet i 1973.

Kjelder
Denne artikkelen bygger på «en:» frå ,  den 12. mars 2016.

Bakgrunnsstoff

Byar på Madagaskar
Skarptromme

Skarptromme, også kjend som vesletromme eller virveltromme, er ei sylindrisk tofellstromme av tre eller metall som kan spelast på med stikker eller vispar. Regulerbare spiralfjører (seider) som ligg an mot det underste skinnet gjev instrumentet den skarpe klangen som kjenneteiknar det. Skarptromme blir bruk i janitsjarkorps og symfoniorkester, og er ein viktig del av trommesettet i jazz og populærmusikk.

Kjelder

Bakgrunnsstoff

Skarptromme ved digitaltmuseum.no

Trommer
Elektronisk dansemusikk

Elektronisk dansemusikk (også kjend som EDM, klubbmusikk, dance music eller berre dance, er ei nemning på eit sett perkussive sjangrar innan elektronisk musikk med musikk som primært er produsert til bruk av DJ-ar på nattklubbar og festivalar for å dansast til. Produsentar av elektronisk dansemusikk bruker hovudsakleg elektroniske instrument som synthesizer, trommemaskin, sequencerar og samplerar.

Felles i all elektronisk dansemusikk er eit stødig og relativt rask tempo (normalt på mellom 120 og 150 BPM, men enkelte sjangrar kan nå 180 BPM), eit bass-basert trommemønster som blir repetert, og nedtoning av tekstar og vokal - elektronisk dansemusikk er hovudsakleg instrumental.

Elektronisk dansemusikk oppstod mot slutten av 1970-talet som eit resultat av framveksten av disco, nattklubbar og moderne DJ-ing, saman med fallande prisar på effektive elektroniske musikkinstrument som synthesizerar, sequencerar og trommemaskinar. Mange disco-produsentar vende seg vekk frå tradisjonelle musikkinstrument (som gitar, bassgitar, trommer, piano, messingblåsarar, fiolinar og fløyter) og omfamna i staden elektroniske instrument. Donna Summer sin banebrytande låt «I Feel Love» frå 1977, produsert av Giorgio Moroder, er rekna som eit av de første eksempla på elektronisk dansemusikk. Kraftwerk sine singlar «Autobahn» frå 1975 og «Trans Europe Express» frå 1977 er to andre døme. Begge singlane blei store undergrunnshittar på diskotek verds over, og særleg i afroamerikanske klubbmiljø i New York, Detroit og Miami.
På 1980-talet sprang dei første sjangrene ut av lokale klubbmiljøa, for eksempel oppstod «house» i Chicago, «garage» i New York, og «techno» i Detroit.

Kjelder

Denne artikkelen bygger på «Elektronisk dansemusikk» frå ,  den 12. mars 2016. 
 oppgav desse kjeldene: 

 Peter Kirn (2011). «The Ethnomusicology of Dance Music : Denise Dalphond Goes Inside EDM CUlture's Roots». I: Peter Kirn (2011). Keyboard Presents: The Evolution of Electronic Dance Music. Backbeat Books
 Mark J. Butler (red.) (2012). The Library of essays on popular music : Electronica, Dance and Club Music. Ashgate
 Peter Shapiro (2009). Turn the Beat Around : The Secret History of Disco. London : Faber and Faber

Dansemusikk

Dansemusikk
Framsyning

Framsyning eller framføring viser til ulike kulturelle hendingar der ein viser fram kunstverk eller underhaldning, til dømes innan utøvande kunst som dans, musikk, teater eller performancekunst, underhaldande sjangrar som sirkus, stand-up eller ferdige verk som filmar. I tillegg til utøvarane eller opptaket vil ei framsyning også ha publikum som kan ta meir eller mindre del under og etter framsyninga, til dømes gjennom klapping, tilrop, song og vifting eller kasting av ting, som blomar. I interaktive framsyningar kan publikum ta ein meir aktiv del i sjølve framsyninga.

Framsyningar finn gjerne stad på ei scene. Ein kan ha framsyningar i heimar, ulike institusjonar eller i det offentlege rommet, då gjerne av gateartistar. Det finst også ei rekkje ulike byningar som er spesiallaga for framsyningar, som amfiteater, teaterbygg, operahus, konserthus, kinosalar og så bortetter.

Sjå òg
Applaus
Konsert
Utstilling

Framsyningar
Utøvande kunst
Underhaldning
Julie Brodtkorb

Julie Margrethe Brodtkorb () er ein norsk næringslivsleiar og tidlegare politikar for Høgre. Frå oktober 2013 til april 2017 var ho statssekretær ved Statsministerens kontor. Frå 2017 har ho vore administrerande direktør i Maskinentreprenørenes forbund.

Brodtkorb var 1. viseformann i Trondheim Unge Høgre 1991–1992, kvinnepolitisk leiar i Aremark Høgre 2004–2006 og leiar i Aremark Høgre 2005–2006. Frå 2010 var ho leiar i Høgres Kvinneforum og medlem av Høgres arbeidsutval. Ho har òg vore medlem av Oslo bystyre frå 2011 til 2015.

Julie Brodtkorb har studiekompetanse fra Strinda vidaregåande skule, og er utdanna siviløkonom frå Norges Handelshøyskole frå 1999. Ho var trainee i Geelmuyden.Kiese AS 1999–2001 og marknadssjef til Utfors AS i 2001. I 2001 vart ho tilsett i Høgres gruppesekretariat på Stortinget, først som nærings- og finanspolitisk rådgjevar 2001–2005, seinare som nestleiar til sekretariatet 2005–2007 og kommunikasjonssjef 2007–2009. I fleire år var ho òg statsminister Erna Solbergs stabssjef og personlege rådgjevar. Før ho blei ansatt i Høgre var ho frå 2012 administrerande direktør i kommunikasjonsbyrået JKL Oslo AS. I starten av karriera var ho tilsett i eigedomsselskapa Kristiania Eiendomsforvaltning AS og deretter i Stor Ulven AS.

Brodtkorb var i åra 2004–2010 gift med finansmannen Tore Aksel Voldberg, som ho har barn med.

Kjelder 

Denne artikkelen bygger på «Julie Brodtkorb» frå ,  den 12. mars 2016.  

Lokalpolitikarar i Aremark
Statssekretærar i Regjeringa Solberg
Statssekretærar frå Høgre
Folk frå Trondheim
Dag Bjørndalen

Dag Bjørndalen () er ein norsk tidlegare skiskyttar frå Modum som vann VM-gull i lagøvinga i 1995 og tre medaljar i 4 x 7,5 km stafett i åra 1997-99. Han er storebror til Ole Einar Bjørndalen og medlem av Simostranda Idrettslag.

Aktiv
Dag Bjørndalen deltok under VM i skiskyting 1995 på det norske laget som vart verdsmeister i lagtevlinga; Frode Andresen, Halvard Hanevold og Jon Åge Tyldum var dei andre på laget.

Bjørndalen hadde sin styrke på standplass og deltok i alle meisterskapsstafettane i åra 1996-99. Han gjekk tredjeetappen 1996-98 og veksla då vidare til broren Ole Einar som alle desse sesongane avslutta for Noreg til høvesvis fjerdeplass i 1996, VM-sølv i 1997, OL-sølv 1998 og VM-bronse i 1999.

Bjørndalen vart nummer ti på 20 km under vinterleikane 1998 i Nagano, hans beste individuelle plassering i eit meisterskapsrenn. Tidlegare i same sesongen tok han andreplassen i ein 10 km på Lillehammer, hans einaste pallplass i eit verdscuprenn. Han enda som tolvtemann i verdscupen i skiskyting 1998.

Under noregsmeisterskapen i Tana i 1999 vann Bjørndalen både 10 km og 20 km.

Etter 1999-sesongen makta Bjørndalen ikkje å hamle opp med den ypparste verdseliten. Han la opp etter 2004-sesongen.

Kjelder
Denne artikkelen bygger på «Dag Bjørndalen» frå ,  den 12. mars 2016.  
 
Sportsboken, aktuelle årgangar.

Norske skiskyttarar
Norske deltakarar under vinter-OL 1998
Folk frå Modum
Kongepokalvinnarar i skiskyting
Frode Løberg

Frode Løberg () er ein norsk tidlegare skiskyttar som vann VM-sølv i lagtevlinga i både 1991 og 1992. Han var medlem av Elverum Idrettslag.

Løberg vart norsk meister både på 20 km og 10 km under NM 1989 i Sørskogbygda. Året etter forsvarte han NM-tittelen i 20 km normalprogram på Voss.

Saman med Sverre Istad, Jon Åge Tyldum og Ivar Ulekleiv tok han sølvmedalje i lagtevlinga under VM i skiskyting 1991 i Lahti. Året etter fekk han eit nytt lagsølv då øvinga vart arrangert i Novosibirsk i Russland, saman med Tyldum, Gisle Fenne og Sylfest Glimsdal. Tidlegare i 1992-sesongen vart han nummer åtte og beste nordmann på 20 km under dei olympiske leikane i Albertville. Og 7. mars 1992, kort før avreisa til Novosibirsk, vann Løberg sin einaste verdscupsiger då han gjekk til topps på 10 km i Oslo.

Kjelder
Sportsboken, aktuelle årgangar.

Bakgrunnsstoff 
 

Norske skiskyttarar
Kongepokalvinnarar i skiskyting
Norske deltakarar under vinter-OL 1988
Skiskyttarar under vinter-OL 1988
Norske deltakarar under vinter-OL 1992
Skiskyttarar under vinter-OL 1992
Folk frå Elverum
Erik Lesser

Erik Lesser () er ein tysk skiskyttar frå Suhl i Thüringen som vart verdsmeister i jaktstart under VM i skiskyting 2015 i Kontiolahti. Han har elles vunne to OL-sølv i 2014 og ein VM-bronse i 2013.

Kjelder
Denne artikkelen bygger på «Erik Lesser» frå ,  den 12. mars 2016.  
 

Tyske skiskyttarar
Verdsmeistrar i skiskyting
Olympiske sølvmedaljevinnarar for Tyskland
Olympiske bronsemedaljevinnarar for Tyskland
Medaljevinnarar under vinter-OL 2014
Tyske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Tyske deltakarar under vinter-OL 2018
Skiskyttarar under vinter-OL 2018
Tyske deltakarar under vinter-OL 2022
Skiskyttarar under vinter-OL 2022
Genotype

Genotype er den delen av DNA-et til eit individ som gjev utslag i fenotypen, og viser gjerne til kombinasjonen av allel for eit visst gen. Genotypen til eit individ kan fastsetjast direkte ved gentesting.

Med unnatak av mutasjonar er genotypen til eit individ den same gjennom heile livet, til skilnad frå fenotypen som til dømes kan endra seg etter miljø. Ein organisme som har like allel for eit gen på båe kromosoma vert kalla homozygot, medan ein organisme som har ulike allelpar vert kalla heterozygot.

Kjelder 

Genetikk
Anne Grethe Erlandsen

Anne Grethe Erlandsen () er ein norsk oversjukepleiar, helseadministrator, direktør og politikar for Høgre. 16. oktober 2013 vart ho utnemnd til statssekretær for helse- og omsorgsminister Bent Høie.

Utdanning 
Anne Grethe Erlandsen tok sjukepleiarutdanning ved Østfold sykepleierskole som ho vart uteksaminert frå i 1979. Ho tok seinare vidareutdanning innan helseadministrasjon ved Høgskolen i Østfold 1984 og prosjektleiarutdannelse same stad 2005.

Karriere 
Anne Grethe Erlandsen arbeida først som sjukepleiar ved Sentralsykehuset for Østfold og Innherred sykehus i perioden 1979 til 1980. Frå 1980 til 1982 underviste ho i sjukepleie ved Østfold sykepleierskole. Deretter var ho sjukepleiar og avdelingssjukepleiar ved Sarpsborg sykehus fremj til 1984. Frå 1984 til 1989 var ho Østfolds fylkesleiar av Norsk Sykepleierforbund. Deretter var ho oversjukepleiar og klinikkoversjukepleiar ved Sarpsborg sykehus/Østfold sentralsykehus frem til 1997.

Erlandsen vart i 1997 Helse og sosialsjef i Trøgstad kommune, ei stilling ho hadde fram til 1999, då ho tok over som Personal– og organisasjonssjef i Sarpsborg kommune. Frå 2000 var ho Kommunesjef helse og sosial i same kommune, ei stilling ho hadde fremj til 2004. I 2004 vart ho prosjektleiar for samhandling mellom Sykehuset Østfold og kommunane i Østfold.

Anne Grethe Erlandsen har sidan 2006 vore direktør for kommunikasjon og samhandling ved Sykehuset Østfold, ei stilling ho vart løyvd permisjon frå då ho vart utnemnd til statssekretær.

Politiske verv 
Anne Grethe Erlandsen var medlem av Sarpsborg bystyre og formannskap i perioden 1992–1999.

Kjelder
Denne artikkelen bygger på «Anne Grethe Erlandsen» frå ,  den 13. mars 2016.  
 

Norske sjukepleiarar
Statssekretærar i Regjeringa Solberg
Statssekretærar frå Høgre
Lokalpolitikarar i Sarpsborg
Høgrepolitikarar i Østfold
Politikaren Terje Mathiassen

Terje Mathiassen () er ein norsk lokalpolitikar for Arbeidarpartiet. Han er ordførar i Askøy kommune i Hordaland frå valet i 2015. Mathiassen er utdannet adjunkt  og er lærar på Kleppestø barneskule.

Kjelder 

Denne artikkelen bygger på «Terje Mathiassen (politiker)» frå , den 13. mars 2016, revisjon 15878832 

Ap-ordførarar i Hordaland
Ordførarar i Askøy
Norske lærarar
Bønnemøte

Bønnemøte er ei samling av lekfolk som har som føremål å be saman. Slike møte blir vanlegvis haldne til andre tider enn vanlege gudstenester. Dei kan haldast i heimar, større samlingsstader, det offentlege rommet eller den vanlege møtestaden for trussamfunnet, og kan arrangerast av leiarar i trussamfunnet eller vanlege medlemmer. Bønnemøte er ofte knytte til eitt enkelt trussamfunn, men kan også innebera at ulike trusretningar ber saman.

Bønn er naturleg nok det viktigaste elementet i bønnemøte. I tillegg kan dei innehalda element frå andre religiøse samlingsformer, til dømes andakt, lovsong eller nattverd.
Bønnemøta og kan ha ulike emne, frå det personlege og lokale til heile trussamfunnet og det globale. Eit døme på eit globalt emne er til dømes å be for fred.

Kjelder

Denne artikkelen bygger på «Prayer meeting» frå ,  den 13. mars 2016. 
 oppgav desse kjeldene: 
 Cowan, John Franklin (1906) New life in the old prayer-meeting. Fleming H. Revell.
 (1870). The Prayer-Meeting, and Its History, as Identified with the Life and Power of Godliness, and the Revival of Religion. United Presbyterian Board of Publication. OCLC: 5004714
 

Møte
Religionsutøving
Møte
Benignitet

Benignitet (av latin benignus, samantrekking av bonus 'god' og genus 'opphav'; «godarta») er tendensen ein tilstand har til å vere harmlaus, eller godarta, over tid. Det motsette av benignitet er malignitet.

Benignitet i onkologi (kreftforsking)
 benign svulst

Benignitet utføre onkologi
 benign intrakraniell hypertensjon
 benign myalgisk encefalopati (CFS/ME)
 benign paroksysmal posisjonsvertigo («krystallsjuke»)
 benign prostatahyperplasi

Sjå òg 
 precancerøse lidingar

Kjelder 
Denne artikkelen bygger på «Benignity» frå ,  den 13. mars 2016.  
 

Medisinsk terminologi
Onkologi
Malignitet

Malignitet (av latin malignus, samantrekking av male 'vondkyndt' og genus 'opphav'; «vondarta») er tendensen ein tilstand har til å vere vedhaldande harmfull, eller vondarta, over tid. Ordet blir oftast brukt for å karakterisera maligne svulstar (kreft). Desse skil seg frå benigne svulstar ved at dei ikkje er sjølvavgrensande og dimed kan trengje inn i nærliggande vev, eller spreie seg til fjernt vev. Ein benign svulst har ingen av desse eigenskapane.

Ein malign svulst er karakterisert av dårleg celledifferensiering, der cellene mistar si opphavlege form. Den er også karakterisert av genomisk instabilitet, der heilgenomsekvensering av svulsten vil syne mellom 10 000 og 100 000 mutasjonar. Redusert genuttrykk i DNA-reparasjonsenzym er også vanleg. Dette skuldast anten epigenetisk metylering av DNA-reperasjonsgen, eller endringar i mikro-RNA som styrer genuttrykket. Kreft syner vanlegvis også tumorheterogenitet.

Malignitet i onkologi (kreftforsking)
 malignitet, malign svulst og malign neoplasme er det same som kreft
 malign ascites
 malign transformasjon

Malignitet utføre onkologi
 malign hypertensjon
 malign hypertermi
 malign otitis externa
 malign malaria er den farlegaste forma for malaria og skuldast infeksjon med parasitten plasmodium falciparum
 malignt nevroleptikasyndrom

Sjå òg 
 precancerøse lidingar

Kjelder 

Denne artikkelen bygger på «Malignancy» frå ,  den 13. mars 2016.  

Medisinsk diagnose
Medisinsk terminologi
Onkologi
Latinske ord og uttrykk
Paul Ingebretsen

Paul Ingolf Ingebretsen () var ein norsk byråkrat og politikar frå Stavanger som representerte Venstre på Stortinget i tida 1950-61. Han var fylkesmann i Rogaland 1959-68.

Liv og gjerning
Ingebretsen var son til kjøpmann Gustav Andreas Ingebretsen i Stavanger. Han tok examen artium ved Kongsgård skole i Stavanger i 1923.  I 1923 studerte han jus i Oslo og vart cand.jur. i 1927. Han arbeidde så ved sorenskriveri frå 1928 til 1940, fyrst som kontorist og sidan som dommarfullmektig. Krigsåra 1940-44 var han tilsett på kontoret til Rogaland fylkeskommune, kontorsjef 1945-46. I 1947 vart han likningssjef i Stavanger, ei stilling han hadde til 1958. Han fekk stillinga som fylkesmann i Rogaland i 1959, eit embete han hadde til han døydde i 1968.

Periodane 1937-40 og 1945-55 var Ingebretsen medlem av bystyret i Stavanger, vald for partiet Venstre. Frå 1950 til 1961 representerte han partiet på Stortinget. I den fyrste valperioden var han vald frå kjøpstadene i Vest-Agder og Rogaland, i dei to siste frå Rogaland fylke. Heile tida han var tingmann sat han i Finanskomiteen, dei siste åtte sesjonane som nestformann. Han var parlamentarisk nestleiar i Venstre frå 1954 til han forlet Stortinget.

Ingebretsen hadde ei mengd verv i både privat og offentleg virke. Mellom anna var han formann i eit utval som vurderte flytting av statsinstitusjonar frå Oslo i åra 1961-64, og han var formann i Bygningsfredningskomiteen frå 1967 til han døydde året etter. Han var elles styremedlem 1946-57 i Norsk Folkeakademi, nestformann dei siste fire åra.

Han vart i 1968 utnemnd til kommandør av St. Olavs Orden.

Kjelder

Stortingsbiografi

Stortingsrepresentantar 1950-1953
Stortingsrepresentantar 1954-1957
Stortingsrepresentantar 1958-1961
Folk frå Stavanger
Oscar Niemeyer

Oscar Ribeiro de Almeida Niemeyer Soares Filho () var ein brasiliansk arkitekt, fødd og død i Rio de Janeiro.

Niemeyer samarbeidde lenge med Lucio Costa. Dei to arkitektane var med i gruppa som teikna bygninga skulle hyse Undervisningsdepartementet i Rio de Janeiro, ei gruppe leia av Le Corbusier. Dette arbeidet fekk stor innverknad på arkitekturen til Niemeyer. Det fyrste  provet på originalitet kom med Pampulha, eit fritidsanlegg ved Belo Horizonte med klubbhus, restaurant og framfor alt São Francisco-kyrkja med sine asymmetriske bogar.

Niemeyer var hovudarkitekt då den nye hovudstaden Brasília vart planlagd og bygd på 1960-talet. Mest alle dei sentrale bygningane i byen vart teikna av Niemeyer. Dei er skapte med ein djerv formfantasi, mellom andre i Dei tre maktene-palasset med sine karakteristiske 
seglliknande kolonner, i blomkroneforma til katedralen samt i dei konkave og konvekse skålformene på kongressbygninga.

Niemeyer var ein av de internasjonale formgjevarane som i samarbeid med USA-amerikanske Wallace Harrison forma FN-bygninga i New York, eit bygg innvigd i 1951.

Verk

Kjelder
Denne artikkelen bygger på «Oscar Niemeyer» frå ,  den 13. mars 2016.  
 

Arkitektar
Brasilianarar
Brage den gamle

Brage den gamle eller Brage Boddason (norrønt: Bragi hinn gamli) var ein skald som levde i tida frå omkring 800 til 850. Han var truleg norsk og han er den eldste skalden vi har skaldedikt etter.

(I den norrøne mytologien er Brage òg namnet på guden for dikting og skaldekunst.)

Sjølv om kjeldene er usikre, blir Brage den gamle i dag rekna som ein historisk person, og truleg budde han ein stad sør på Vestlandet. I den islandske landnåmaboka (kafli 22) er det nemnt om Brage at han var gift med Lofthøna (Lofthænu), dotter til skalden Erp lutande (Erps lútanda) og han hadde ei dotter som heitte Astrid Sløkedreng (Ástríður slækidrengur).  I Landnåmaboka er òg nemnt mellom etterkomarane etter Astrid, både Arinbjørn herse i Firda og skaldane Tind Hallkjellsson og Gunnlaug Ormstunge .

I Skaldatal er Brage den gamle ført opp som skald hos kongane Ragnar Lodbrok, Eystein Bele og Bjørn på Haug. Snorre Sturlason siterer dikt av Brage både i Skaldskaparmål og i Ynglingesoga i Heimskringla. Han skal òg ha vore skald hjå den mytiske kongen Hjor Halvsson og han er nemnd i fleire av islendingesogene, mellom andre soga om Halv og Halvsrekkene, soga om Geirmund Heljarskinn, soga om Hervor og i soga om Egil Skallagrimsson.

Dikta etter Brage den gamle er rekonstruert frå ulike kjelder og forståinga av dei er usikker. Desse dikta er kjende:
 Ragnarsdråpa 12 vers, eit skjoldkvad, truleg til Ragnar Lodbrok.
 Tor og Midgardsormen 6 vers
 Fragment 6 vers
 Lausavise eit vers, to versjonar
 Brage og trollkvinna 1 vers

Notar

Referansar

Bakgrunnsstoff 
 Det norrøne fyrstediktet av Bjarne Fidjestøl (1982)
 Den Norsk-Islandske Skjaldedigtning Finnur Jonsson
Brage Boddason Norsk Biografisk Leksikon (Else Mundal)]

Norske skaldar
Fødde i 800-åra
Folk frå vikingtida
Folk frå norrøn tid
Folk i islendingesogene
Folk i Heimskringla
Folk i Skaldatal
Administrative område i Saudi-Arabia

Saudi-Arabia har fleire nivå av administrative inndelingar:

 Første nivå (13 einingar): regionar eller provinsar
 Andre nivå (118 einingar): 
 guvernement (arabisk محافظات, «muhafazat, eintal muhafazah'')
 amanah - hovudstaden i kvar region. 
 Tredje nivå: marakiz, eintal markaz

Sjå òg
 Provinsar i Saudi-Arabia, fire historiske provinsar i landet

Kjelder
Denne artikkelen bygger på «Subdivisions of Saudi Arabia» frå ,  den 14. mars 2016. 
 oppgav desse kjeldene:

Undernasjonale område i Saudi-Arabia